****

**2025. GADA JĒKABPILS NOVADA ZEMLEDUS MAKŠĶERĒŠANAS SACENSĪBAS**

**NOLIKUMS**

**1. Sacensības tiek organizētas ar mērķi:**

Popularizēt ziemas makšķerēšanu, kā aktīva un veselīga dzīvesveida sastāvdaļu, vaļasprieku, atpūtu un sportu, noteikt labākos sportistus zemledus makšķerēšanā, kā arī veicināt pieredzes apmaiņu starp makšķerniekiem.

**2. Organizators:**

* Jēkabpils novada Attīstības pārvalde Reģ. Nr. 90000024205
* Atbildīgais par sacensību norisi un galvenais tiesnesis **Zigurds Adamovičs** (t. 20350527)

**3. Sacensību laiks, vieta un norise**

* Sacensības notiek **2025. gada 16. februārī** Jēkabpils novadā, Gārsenes pagastā, Vecmuižas ezerā. Pulcēšanās Vecmuižas ezera galvenajā pludmalē, koordinātes 56.12900088040281, 25.754269447317586
* Sacensību reģistrācija **7:30-8:40**
* Sacensību laiks **9:00-13:00**
* Apbalvošana **13.30-14.00**
* Ņemot vērā ledus biezumu un meteoroloģiskos laika apstākļus, sacensību vieta un laiks var tikt mainīti. Par to ne vēlāk kā divas dienas pirms sacensību sākuma organizatori informē Jēkabpils novada mājaslapā un Jēkabpils novada facebook.com kontā.

**4.** **Noteikumi**

* Sacensību dalībniekiem klāt ir jābūt derīgai makšķerēšanas, vēžošanas un zemūdens medību kartei kā arī ja nepieciešams ūdenstilpes licencei.
* Sacensības tiek vērtētas individuālajā vērtējumā divās grupās sieviešu/jauniešu un vīriešu konkurencē kā arī komandu ieskaitē
* **Komanda sastāv no trīs makšķerniekiem- diviem vīriešiem un vienas sievietes vai jaunieša vecumā līdz 18 gadiem.**
* Sacensībās zivis drīkst ķert ar vienu makšķeri, kurai ir viena mormiška. Mormiškas garums bez āķa drīkst būt ne lielāks par 15 mm, āķim jābūt vienpusējam un ielodētam. Mormiškas krāsa un forma nav ierobežota. Papildus elementu lietošana pie makšķerauklas ir aizliegta. Sportistam drīkst būt neierobežots skaits rezerves makšķeru.
* Makšķerējot vienlaicīgi drīkst aizņemt ne vairāk kā divus āliņģus no kuriem vienā makšķerē pats dalībnieks. Āliņģus apzīmē izmantojot karodziņus.
* Atļauts lietot jebkādu ēsmu un iebarošanas līdzekļus. Iebarošanu drīkst veikt bez stacionārām barotavām. Ēsmas un iebarošanas materiāla daudzums vienam dalībniekam nav ierobežots.
* Sacensības notiek divās zonās no kurām vienā zonā izvietojas vīrieši, bet otrā sievietes un jaunieši
* Sektorā sportisti izvietojas ne mazāk kā 5 m attālumā viens no otra.
* Sacensību laikā elektronisku ierīču (dziļummēri, eholotes) izmantošana ir aizliegta. Elektriski vai ar iekšdedzes dzinēju darbināmu ledus urbju lietošana sacensībās nav atļauta.
* Sacensības tiek organizētas, ievērojot MK noteikumus Nr. 800 “Makšķerēšanas, vēžošanas un zemūdens medību noteikumi” (turpmāk – makšķerēšanas noteikumi), kā arī ievērojot citus LR likumus un normatīvos aktus, kuri ir spēkā sacensību norises vietā.
* Sacensībās individuālajā vērtējumā katrā zonā uzvar dalībnieks, kurš noķēris vislielāko zivju kopsvaru, bet komandu ieskaitē uzvar komanda, ar mazāko punktu skaitu, vienāda punktu skaita gadījumā uzvar komanda ar vislielāko zivju kopsvaru.

**5. Pieteikšanās**

* Sacensībās piedalās makšķernieki no Jēkabpils novada , kā arī no citiem Latvijas novadiem.
* **Sacensībās obligāti nepieciešama iepriekšēja pieteikšanās ne vēlāk, kā divas dienas pirms sacensībām** tālruni 20350527 vai sūtot uz e-pastu zigurds.adamovics@jekabpils.lv.

**6. Apbalvošana**

* Sacensībās tiek apbalvoti 1.- 3. vietas ieguvēji katrā grupā un 1.-3. vietas ieguvēji komandu ieskaitē, dalībnieki tiek apbalvoti ar medaļām, diplomiem un kausiem kā arī balvām no “NGT Latvia”
* Dalībnieks kurš noķēris vissmagāko zivi tiek apbalvots ar dāvanu no “NGT Latvia”.

**7. Papildinformācija.**

* Dalība sacensībās ir bezmaksas.
* Izdevumus, kas saistīti ar dalībnieku ierašanos un uzturēšanos, sedz paši dalībnieki vai komandējošā organizācija.
* Sacensību dalībnieki paši ir atbildīgi par savu veselību, drošību pie un uz ūdeņiem un noteikumu ievērošanu, ko apliecina ar savu parakstu protokolā. Bērni drīkst atrasties uz ledus tikai pieaugušo klātbūtnē.
* Sacensībās aizliegts piedalīties Krievijas un Baltkrievijas pilsoņiem.
* Piesakoties sacensībām, dalībnieki apliecina, ka neiebilst savu personu datu izmantošanai sacensību protokolos, sacensību laikā organizatoru uzņemto fotogrāfiju un videomateriālu izmantošanai sacensību publiskajos materiālos.
* Sacensību organizatori apliecina, ka personu dati netiks nodoti trešajām personām un tiks izmantoti vienīgi sacensību vajadzībām.

Pasākumu atbalsta: “NGT Latvia”

Galvenais tiesnesis **Zigurds Adamovičs**